વધુમાં કાયદો, વૈધાનિક તેમજ સંસદીય બાબતોના રાજ્યમંત્રી પ્રદીપસિંહ જાડેજાએ જણાવ્યું હતું કે વિધાનસભાનું રીનોવેશન ચાલુ છે પણ તે ૧૯ તારીખ પહેલાં જ પૂરું થઇ જતા નવા બનેલાં ગૃહમાં જ બજેટ સત્ર મળશે. સત્રના પ્રથમ દિવસે અધ્યક્ષની ચુંટણી યોજાશે. હાલ કાર્યકારી અધ્યક્ષ તરીકે નીમાબેન આચાર્યની નિમણુંક કરવામાં આવી છે જેઓ તારીખ ૨૩ જાન્યુઆરીનાં રોજ ધારાસભ્યોને શપથ લેવડાવશે. વિધાનસભાનાં સત્રનાં પ્રથમ દિવસે રાજ્યપાલ ઓ.પી કોહલી ગૃહમાં સંબોધન કરશે તેમ સુત્રોએ જણાવ્યું હતું.